CELEX: 32019Q0322(01)
Language: da
Date: 2019-03-19 00:00:00
Title: Forretningsudvalgets afgørelse om interne regler vedrørende FRA's underretning af registrerede og begrænsning af visse af deres databeskyttelsesrettigheder i forbindelse med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer

22.3.2019   
               
               
                  DA
               
               
                  Den Europæiske Unions Tidende
               
               
                  C 108/4
               
            
         Forretningsudvalgets afgørelse om interne regler vedrørende FRA's underretning af registrerede og begrænsning af visse af deres databeskyttelsesrettigheder i forbindelse med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer
         (2019/C 108/04)
         FORRETNINGSUDVALGET FOR DEN EUROPÆISKE UNIONS AGENTUR FOR GRUNDLÆGGENDE RETTIGHEDER HAR —
         Under henvisning til:
         Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder (FRA) (1), særlig artikel 13
         Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001, og afgørelse nr. 1247/2002/EF (2) og
         UD FRA FØLGENDE BETRAGTNINGER:
         
                     (1)
                  
                  
                     FRA gennemfører administrative undersøgelser, procedurer forud for disciplinær forfølgning, disciplinær forfølgning og suspensionsprocedurer på grundlag af artikel 86 i vedtægten for tjenestemænd i Den Europæiske Union og i overensstemmelse med bilag IX til vedtægten og forretningsudvalgets afgørelse 2013/01. Disciplinær forfølgning kan omfatte undersøgelser, der foretages af FRA's disciplinærråd i henhold til artikel 17 i bilag IX til vedtægten.
                  
               
                     (2)
                  
                  
                     I henhold til artikel 25, stk. 8, i forordning (EU) 2018/1725 skal interne regler vedrørende FRA's underretning af registrerede og begrænsning af visse af deres databeskyttelsesrettigheder i forbindelse med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer vedtages så hurtigt som muligt.
                  
               
                     (3)
                  
                  
                     Europa-Kommissionen vedtog afgørelse (EU) 2019/165 (3).
                  
               
                     (4)
                  
                  
                     FRA skal overholde den gældende lovgivning om databeskyttelse.
                  
               
                     (5)
                  
                  
                     Den Europæiske Tilsynsførende for Databeskyttelse afgav udtalelse den 28. februar 2019 —
                  
               VEDTAGET DENNE AFGØRELSE:
         
            Artikel 1
            Afgørelse (EU) 2019/165 finder analogt anvendelse på Den Europæiske Unions Agentur for Grundlæggende Rettigheder.
         
         
            Artikel 2
            Afgørelse (EU) 2019/165 finder tilsvarende anvendelse på Den Europæiske Unions Agentur for Grundlæggende Rettigheder med følgende ændringer:
            
                        1)
                     
                     
                        »Kommissionen« og »Europa-Kommissionen« erstattes af »Den Europæiske Unions Agentur for Grundlæggende Rettigheder (FRA)«.
                     
                  
                        2)
                     
                     
                        I betragtning 1 finder punktummet »Disse opgaver … (»IDOC«)« ikke anvendelse.
                     
                  
                        3)
                     
                     
                        Kommissionens afgørelse C(2004) 1588 om almindelige gennemførelsesbestemmelser vedrørende administrative undersøgelser og disciplinær forfølgning erstattes af »forretningsudvalgets afgørelse 2013/01 vedrørende administrative undersøgelser og disciplinær forfølgning«.
                     
                  
         
            Artikel 3
            Ikrafttræden
            Denne afgørelse træder i kraft på tredjedagen efter offentliggørelsen i Den Europæiske Unions Tidende.
         
         
            Udfærdiget i Wien, den 19. marts 2019.
            
               
                  På vegne af Den Europæiske Unions Agentur for Grundlæggende Rettigheder
               
               Sirpa RAUTIO
               
                  Formand for forretningsudvalget
               
            
         
         
            (1)  EUT L 53 af 22.2.2007, s. 1.
         
            (2)  EUT L 295 af 21.11.2018, s. 39.
         
            (3)  Europa-Kommissionen vedtog afgørelse (EU) 2019/165 af 1. februar 2019 om interne regler vedrørende Kommissionens underretning af registrerede og begrænsning af visse af deres databeskyttelsesrettigheder i forbindelse med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer (EUT L 32 af 4.2.2019, s. 9).